Anton Zeilinger

Anton Zeilinger (født 20. mai 1945 i Ried im Innkreis) er en østerriksk kvante­fysiker som er professor ved Universitetet i Wien. Han er kjent for sitt arbeid med kvanteinformasjon og kvanteteleportasjon med fotoner. I 2022 ble han tildelt Nobelprisen i fysikk sammen med Alain Aspect og John Clauser.

Zeilinger er utdannet ved Universitetet i Wien, der han i 1971 avla doktorgrad. I 1979 habiliterte han ved Det tekniske universitetet i Wien.

Zeilinger arbeidet ved Atominstitut og hadde opphold ved Massachusetts Institute of Technology i USA. Deretter arbeidet Zeilinger ved Det tekniske universitetet i Wien og ble i 1988 professor ved Det tekniske universitetet i München. I 1990 ble han professor ved Universitetet i Innsbruck. Siden 1999 har Zeilinger arbeidet ved Universitetet i Wien.CV, Universität Wien.

I 2010 mottok Zeilinger Wolfprisen sammen med Alain Aspect og John Clauser.«John F. Clauser Winner of Wolf Prize in Physics - 2010», Wolf Foundation. I 2000 ble han opptatt som medlem i den tyske vitenskapsordenen Pour le Mérite für Wissenschaften und Künste .

 Referanser 

 Eksterne lenker 
 Presentasjon , Quantum Optics, Quantum Nanophysics, Quantum Information, Universität Wien

Kategori:Østerrikske fysikere
Kategori:Pour le Mérite
Kategori:Medlemmer av Det franske vitenskapsakademiet
Kategori:Personer fra Bezirk Ried am Innkreis
Kategori:Nobelprisvinnere (fysikk)